ПРЕДЛОГ

ЗАКОН ЗА ИЗМЕНУВАЊЕ НА ЗАКОНОТ ЗА ВОВЕДУВАЊЕ НА СИСТЕМ ЗА УПРАВУВАЊЕ СО КВАЛИТЕТОТ И ЗАЕДНИЧКАТА РАМКА ЗА ПРОЦЕНА НА РАБОТЕЊЕТО И ДАВАЊЕТО НА УСЛУГИ ВО ДРЖАВНАТА СЛУЖБА

Член 1

Во Законот за воведување на систем за управување со квалитетот и заедничката рамка за процена на работењето и давањето на услуги во државната служба („Службен весник на Република Македонија“ бр. 69/13 и 193/15 и „Службен весник на Република Северна Македонија“ бр. 215/21), во член 5 во ставот (5) зборовите „Министерството за информатичко општество и администрација” се заменуваат со зборовите „Министерството за јавна администрација”.

Член 2

Во член 6 во ставовите (1) и (2) зборовите „Министерството за информатичко општество и администрација” се заменуваат со зборовите „Министерството за јавна администрација”.

Член 3

Во член 6-а во ставот (7) зборовите „министерот за информатичко општество и администрација” се заменуваат со зборовите „министерот за јавна администрација”.

Член 4

Во член 7-а во ставот (1) зборовите „Министерството за информатичко општество и администрација” се заменуваат со зборовите „Министерството за јавна администрација”.

Во ставот (4) зборовите „министерот за информатичко општество и администрација” се заменуваат со зборовите „министерот за јавна администрација”.

Член 5

Во член 8 во ставовите (1) и (3) зборовите „Министерството за информатичко општество и администрација” се заменуваат со зборовите „Министерството за јавна администрација”.

Во ставот (2) зборовите „министерот за информатичко општество и администрација” се заменуваат со зборовите „министерот за јавна администрација”.

Член 6

Во член 12 во ставот (1), зборовите зборовите ,,од 2.000 до 4.000 евра”, се заменуваат со зборовите ,,од 250 до 500 евра”.

Во ставот (2) зборовите ,,од 1.500 до 3.000 евра”, се заменуваат со зборовите ,,од 250 до 500 евра”.

Член 7

Во член 12-а во ставот (1) точката се брише и се додаваат зборовите ,,пред да поднесе барање за поведување прекршочна постапка пред надлежен суд”.

Ставот (3) се менува и гласи: ,,Во евиденцијата од ставот (2) на овој член се собираат, обработуваат и чуваат податоците за постапката за издавање на прекршочен платен налог (реден број, број и датум на записник за прекршок и правна квалификација на прекршокот), податоци за сторителот на прекршокот (име и презиме или назив на сторител, адреса/седиште на сторителот и ЕМБГ/ЕДБ на сторителот (за странец се запишува број на патна исправа)) и за постапката за извршување (број и датум на платен налог; износ на глоба (во евра); рок за доброволно плаќање на глоба; наплата на глоба (да/не) и датум на поднесено барање за поведување на прекршочна постапка).”

Во ставот (5) зборовите „министерот за информатичко општество и администрација” се заменуваат со зборовите „министерот за јавна администрација”.

Член 8

Овој закон влегува во сила со денот на објавувањето во „Службен весник на Република Северна Македонија“.